**גישות ואסכולות במדע המדינה:**

**מהפוליס ועד גלובליזציה**

**עונת תשתית – העונה הגלובאלית**

**ד"ר דורון נבות (מלווה מטעם מב"ל: ד"ר ענת שטרן)**

מייל של המרצה: doronnavot@013.net

שעות קבלה: בתיאום מראש

**כללי**

מאז הופעת הפוליס באתונה העתיקה העולם ועמו חקר הפוליטיקה השתנו לבלי היכר. כמו העולם בן-זמננו והתקופה רבת התהפוכות בה אנו חיים, המחקר המדעי והשיטתי של הפוליטיקה בימינו מאופיין באי-הסכמות בכל סוגיה ועניין – החל מהשאלה האם המחקר הוא מדעי, דרך השאלה מהי פוליטיקה, במחלוקות לגבי תכלית המחקר, וכלה בדרכים שונות לנתח תופעות עולמיות כמו הגירה, משבר האקלים וצמיחת הפופוליזם. הקורס הנוכחי מבקש להתייחס לנקודות המבט השונות המאפיינות את מדע המדינה, תוך התמקדות באופן בו התחום מטפל בסוגיות בנות-זמננו ובגלובליזציה. זאת, במטרה להגיע להבנה טובה יותר מהי פוליטיקה, כיצד ראוי וניתן לחקור אותה, וכן, להבין טוב יותר את המציאות הפוליטית העולמית והמקומית. לצד זאת נבקש להבין מה משפיע על התפתחות מחקר הפוליטיקה וגישות ואסכולות לחקר הפוליטיקה – האם גורמים פנימיים (דעיכת תיאוריות), גורמים חיצוניים (כגון, שינויים בסדר העולמי), או שמא גורמים פרוזאיים (כגון, מימון מדעי למחקר) – ובאיזו מידה הגישות מתקדמות, ולכל הפחות, רציונליות ומאפשרות לנו להבין את המציאות המקומית והעולמית.

**1. מטרות קונקרטיות של הקורס**

1. לברר מהי פוליטיקה.
2. לדון במאפיינים הפרופסיונאליים-מהותיים והדיסציפלינאריים-מתודולוגיים של חקר הפוליטיקה.
3. להכיר את התפתחות המחקר המדעי של הפוליטיקה במערב.
4. להציג ולנתח באופן ביקורתי את הגישות והאסכולות המרכזיות לחקר הפוליטיקה בעידן המודרני.
5. לפתח מיומנות ראשונית לביצוע מחקר של מדע המדינה על פוליטיקה גלובאלית.
6. ללמוד מגוון דרכים לחשוב על תופעת הגלובליזציה על היבטיה השונים.

**2. הרכב הציון**

1. נוכחות בשעורים (10%).
2. השתתפות פעילה ומושכלת במטלת עיבוד בקבוצות (10%).
3. בחירת מטלת קריאת חובה לשיעור האחרון בקורס (המטלה תוגש לפני השיעור האחרון) (20%): עד עמוד אחד.
4. מטלה מסכמת (60%): דיון ביקורתי במושג גלובליזציה באמצעות ניתוח של הביקורות והדיון סביב ספרו של יובל נוח הררי *מחשבות על המאה ה – 21* או הביקורות והדיון בספרו של נדב אייל *המרד נגד הגלובליזציה.*

**3. חובות וזכויות**

1. קריאת המקורות המוצגים בתכנית הקורס לפני השיעור.
2. כיבוי ניידים לפני השיעור (אלא במקרי חירום).
3. שעות קבלה בתיאום מראש.

**4. מטלת עיבוד קבוצות**

בחלק השני של השיעורים נדון בקבוצות של חמישה תלמידים בסוגיות אקטואליות המאפשרות להדגים את נושא השיעור. במהלך הדיון נציג מכל קבוצה ירשום תשובות. לאחר מכן, כל קבוצה תציג בכיתה את תשובתה, ונקיים דיון. סה"כ הפעילות שעה וחצי.

**5. תכנית הקורס**

|  |  |  |  |
| --- | --- | --- | --- |
| **שעור**  | **תאריך** | **נושא** | **מטלת עיבוד בקבוצות**  |
| **1** | **3.9.19**  | **מבוא:** הצגת הקורס, הגדרות מקובלות לפוליטיקה ומושגי יסוד | אין  |
| **2** | **4.9.19** | **מחלוקות:** בפילוסופיה של מדע החברה; מדע הפוליטיקה לעומת גישות אחרות לחקר הפוליטיקה; מתודולוגיה ומחקר – פוזיטיביזם לעומת גישות אחרות | אין  |
| **3** | **5.9.19** | **עתיקים ומודרניים על העולם המשתנה:** נבהיר את ההבדלים בין מחשבה פוליטית "עתיקה" למחשבה פוליטית "מודרנית" תוך התמקדות בסוגיה שהעסיקה הוגים מאז ומעולם: מידות טובות לעומת קידמה ושינוי. | קראו על התבוסות של בוריס ג'ונסון בימים האחרונים ולאחר מכן: * 1. נתחו את התבוסות בעזרת אחד או יותר מהמושגים הבאים: עוצמה, סמכות ולגיטימציה
	2. בקרו את המדיניות שמבקש ג'ונסון מנקודת מבט עתיקה ובנוסף, מנקודת מבט מודרנית.
 |
| **4** |  | **תיאוריות של קידמה ונסיגה:** מאדם סמית' דרך אלכסיס דה-טוקוויל ועד תיאוריות מודרניזציה ופוסט-קולוניאליזם – נציג תיאוריות מודרניות העוסקות במודרניזציה וגלובליזציה  | יפורסם |
| **5** |  | **מדע המדינה האמריקאי והמקרה של דמוקרטיה:** נלמד על גישות שונות לדמוקרטיה וכיצד הן השתנו מראשית מדע המדינה ועד ימינו, תוך התייחסות לפרדיגמת "המשבר" וגישות שונות לדמוקרטיה | קראו את כתבתו של יואב קרני "הדמוקרטיה הליברלית במשבר עמוק"1. הציגו ביקורת מנקודת המבט הפוזיטיביסטית לטענה לפיה קיים משבר.
2. האם לפי הכתבה עולה כי גם הדמוקרטיה במשבר?
 |
| **6** |  | **בין רציונליות לכשליה:** נציג את בעיית הפעולה הקולקטיבית והיכולת לפעול לשיפור החיים בצוותא ברמת החברה והמערכת הגלובאלית דרך תיאוריית הבחירה הרציונלית, הבחירה החברתית, תורת המשחקים וגישת הבחירה הציבורית. | דו"ח חדש של האו"מ מגלה כי מיליון מיני צמחים ובעלי חיים נמצאים עתה בסכנת הכחדה. זהו איום חמור וישיר על מערכות אקולוגיות שבהן תלויים בני אדם בכל רחבי תבל לקיומם.1. לנתח מדוע הבעיה קיימת וכיצד היא תטופל דרך הפריזמה של בעיית הפעולה הקולקטיבית.
2. איזו גישה, אם בכלל, נותנת לנו מקום לסברה כי יכול שיפור?
 |
| **7** |  | **הגישות התיאורטיות והמחלוקת האם יש דבר כזה "המדינה":** פלורליזם מבני, הגישה הניאו-מרכסיסטית, הגישה הניאו-פלורליסטית, הגישה הפוקויאנית והגישה המוסדית החדשה מתווכחות שוב מהי עוצמה ומה כוחה של המדינה בימינו  | קראו את הכתבה "על מה הם מדברים כשהם מדברים על ריבונות" וענו על השאלות:1. מה ההבדל בין ההצעות השונות מנקודת מבט ניאו מרכסיסטית?
2. במה דומה ובמה שונה מושג הריבונות כפי שמובן בגישה הניאו מוסדית מתפיסות הריבונות המופיעות בכתבה?
 |
| **8** |  | **קונסטרוקטיביזם וההבחנה בין קטגוריה אנליטית לעומת קטגוריה פרקטית:** האם החוקר צריך להשתמש באותן קטגוריות ניתוח בהן משתמש הציבור הרחב? נדגים את השאלה התיאורטית תוך התייחסות לקטגוריות "מוסלמים", 'פופוליזם' ושחיתות.  | קראו את הכתבה "כשאתם אומרים פופוליזם, אתם מתכוונים לשמאל, ימין, או לדונלד טראמפ?" והציגו את נקודת המבט של מחבר הכתבה. **מה דעתכם בסוגיה? נמקו באמצעות אחת מנקודות המבט התיאורטיות שלמדנו.**  |
| **9** |  | **גלובליזציה מנקודות מבט שונות:** נלמד כיצד המחשבה הנורמטיבית משתלבת במחשבה האמפירית באמצעות המחלוקת בין תומכי הגישות השונות לגלובליזציה והתמקדות בדיון סביב ספרו האחרון של יובל נוח הררי |  סכמו את הביקורות – החיוביות והשליליות – על ספרו של נדב אייל *המרד נגד הגלובליזציה* והסבירו תוך דוגמאות כיצד הביקורות על ספרו של איל קשורות לנקודות המבט התיאורטיות שנלמדו בקורס  |
| **10** |  | **הפוליטיקה בימינו בראי מדע המדינה:** **כיצד נראית הפוליטיקה כיום מנקודות המבט השונות של מדע המדינה?**  | מהי הבעיה המרכזית בעולם כיום מנקודות מבט שונות? מה הייתם מציעים לקבוע כחובת קריאה לשיעור האחרון – ומדוע?  |

**4. חומרי הקריאה לפי התקדמות השיעורים**

**שעור 1: מבוא**

קריאת חובה: אין.

**שעור2: מחלוקות**

קריאת חובה: קרל פופר. 1993. "מדע: השערות והפרכות", בתוך: ברוך זיסר (עורך),  *מדע המדינה לגווניו: אסכולות וגישות בחקר הפוליטיקה*. תל-אביב: האוניברסיטה הפתוחה, עמ' 182 – 212.

**שעור 3: עתיקים ומודרניים על העולם המשתנה**

קריאת חובה: אין

**שעור 4:** **תיאוריות של קידמה ונסיגה**

היילברונר רוברט. 2012. *הפילוסופים הארציים*. ירושלים: מרכז שלם. פרק ב'.

**שיעור 5: מדע המדינה האמריקאי מראשיתו ועד לאחרית המהפכה הביהוויוראלית**

קריאת חובה: רוברט א. דאהל. 1993. "הגישה הביהוויורלית במדע המדינה: כתובת על אנדרטה למחאה מוצלחת." בתוך: ברוך זיסר (עורך) *מדע המדינה לגווניו: אסכולות וגישות בחקר הפוליטיקה*, עמ' 42-23.

**שעור 6: בין רציונליות לכשליה**

קריאת חובה: ווארד, יו. 2005. "גישת הבחירה הרציונלית", בתוך: דיוויד מארש וג'רי סטוקר (עורכים) *תיאוריות וגישות במדע המדינה.* תל-אביב: האוניברסיטה הפתוחה, עמ' 89 – 117.

**שעור 7 : הגישות התיאורטיות והמחלוקת סביב שאלת "המדינה"**

קריאת חובה: תדה סקוצ'פול. 1993. "החזרתה של המדינה לתמונה: אסטרטגיות ניתוח במחקר העכשווי". בתוך: ברוך זיסר (עורך). *מדע המדינה לגווניו*. תל-אביב: האוניברסיטה הפתוחה, עמ' 521-542.

**שעור 8: קונסטרוקטיביזם וההבחנה בין קטגוריה אנליטית לעומת קטגוריה פרקטית**

קריאת חובה:

Rogers Brubaker (2013) "Categories of analysis and categories of practice: a note on the study of Muslims in European countries of immigration." *Ethnic and Racial Studies* 36 (1): 1-8.

**שעור 9: גלובליזציה מנקודות מבט שונות**

קריאת חובה: שגיב, אסף. 2004. "גלובליזציה כתב הגנה." *תכלת* עמ' 35-69.

**שעור 10: הפוליטיקה כיום מנקודות מבט שונות וסיכום הקורס**

קריאת חובה: לבחירת התלמידים והתלמידות (מטלה ראשונה – 20% מציון הקורס)